b'\n_START_ARTICLE_\nKeskimm\xc3\xa4inen ylempi etuhammas\n_START_PARAGRAPH_\nKeskimm\xc3\xa4iset ylemm\xc3\xa4t etuhampaat on ihmisen hampaita yl\xc3\xa4leuan keskiosassa. Ne ovat yleens\xc3\xa4 suun n\xc3\xa4kyvimpi\xc3\xa4 hampaita. Hampaat sijaitsevat takimmaisten ylempien etuhampaiden edess\xc3\xa4. Kuten kaikilla etuhampailla, niiden teht\xc3\xa4v\xc3\xa4n\xc3\xa4 on irrottaa ruuasta paloja ja pilkkoa niit\xc3\xa4 pureskelun aikana. N\xc3\xa4ill\xc3\xa4 hampailla ei ole my\xc3\xb6sk\xc3\xa4\xc3\xa4n varsinaista purupintaa. Maitohampaina n\xc3\xa4iden hampaiden muodostuminen alkaa usein 14 viikon ik\xc3\xa4isen\xc3\xa4._NEWLINE_Keskimm\xc3\xa4isten ylempien etuhampaiden maitohammas- ja pysyvien versioiden v\xc3\xa4lill\xc3\xa4 on joitakin pieni\xc3\xa4 eroja. Maitohampaan muodostuminen alkaa noin 14 viikon ik\xc3\xa4isen\xc3\xa4 ja se tulee n\xc3\xa4kyviin keskim\xc3\xa4\xc3\xa4rin 6 kuukauden (joillakin 3-18 kuukauden) ik\xc3\xa4isen\xc3\xa4. Maitohammas korvautuu pysyv\xc3\xa4ll\xc3\xa4 hampaalla 7-8 vuoden ik\xc3\xa4isen\xc3\xa4. Pysyv\xc3\xa4 hammas on jonkin verran suurempi ja pidempi. Keskimm\xc3\xa4iset ylemm\xc3\xa4t etuhampaat kohtaavat kasvojen keskikohdassa. Kuten muillakin hampailla, n\xc3\xa4iden hampaiden koko, muoto ja v\xc3\xa4ri vaihtelevat henkil\xc3\xb6n mukaan._NEWLINE_Hammasl\xc3\xa4\xc3\xa4k\xc3\xa4rikieless\xc3\xa4 kaikki keskimm\xc3\xa4iset etuhampaat tunnetaan "ykk\xc3\xb6sin\xc3\xa4".'